Τσάβι Ερνάντεθ

Ο Τσαβιέρ Ερνάντεθ Κρέους (Xavier Hernández Creus, γεννήθηκε 25 Ιανουαρίου 1980) είναι Ισπανός πρώην ποδοσφαιριστής και νυν προπονητής της Μπαρτσελόνα. Αγωνίστηκε στη μεγαλύτερη διάρκεια της καριέρας του με τη φανέλα του συλλόγου και θεωρείται ένας από τους καλύτερους ποδοσφαιριστές στη θέση του όλων των εποχών.

Καριέρα

Μπαρτσελόνα 
Ξεκίνησε την καριέρα του από τις ακαδημίες και τις ομάδες νέων της Μπαρτσελόνα, και γρήγορα προωθήθηκε και καθιερώθηκε στην ενδεκάδα, έχοντας σημαντικά προσόντα όσον αφορά τον έλεγχο και την ανάπτυξη του παιχνιδιού της ομάδας. Με το σύλλογο της Βαρκελώνης έχει κατακτήσει οκτώ φορές το πρωτάθλημα Ισπανίας, τρία Κύπελλα Ισπανίας, τέσσερα Τσάμπιονς Λιγκ, έξι Σούπερ Καπ Ισπανίας, δύο Ευρωπαϊκά Σούπερ Καπ και δύο Παγκόσμια Κύπελλα Συλλόγων.

Το 2009 ήταν 3ος στην ψηφοφορία για την Χρυσή Μπάλα και 3ος καλύτερος παίκτης της χρονιάς από την ΦΙΦΑ, και κατάφερε με την Μπαρτσελόνα να πραγματοποιήσει ένα από τα μεγαλύτερα ρεκόρ στην ιστορία του ποδοσφαίρου κατακτώντας: Πρωτάθλημα Ισπανίας, Κύπελλο Ισπανίας, Τσάμπιονς Λιγκ, Σούπερ Καπ Ισπανίας, Ευρωπαϊκό Σούπερ Καπ κα Παγκόσμιο Κύπελλο Συλλόγων.

Ο Τσάβι ήταν ο παίκτης με τις περισσότερες συμμετοχές στην ιστορία της Μπαρτσελόνα και αυτός που είχε τους περισσότερους τίτλους με την Καταλανική ομάδα (31 τίτλοι) μέχρι που ξεπεράστηκε αργότερα από τους Αντρές Ινιέστα και Λιονέλ Μέσι. Μετράει 70 γκολ και 150 ασίστ σε δεκατέσσερεις σεζόν με τους "μπλαουγκράνα". Είχε, επίσης, το ρεκόρ συμμετοχών σε αγώνες του ΟΥΕΦΑ Τσάμπιονς Λιγκ, με 151 συμμετοχές από τον Ιούνιο του 2015, όλες με τη Μπαρτσελόνα. Με 173 αγώνες στο σύνολο των ευρωπαϊκών διοργανώσεων συλλόγων είναι στην πέμπτη θέση όλων των εποχών.

Εθνική Ισπανίας 
Στις 29 Ιουνίου 2008 γίνεται πρωταθλητής Ευρώπης με την Εθνική Ισπανίας. Τότε ανακηρύχτηκε καλύτερος παίκτης της διοργάνωσης και υπήρξε μέλος της καλύτερης ενδεκάδας της διοργάνωσης, όπως ανακοινώθηκε από την ΟΥΕΦΑ. Τερμάτισε 5ος στην ψηφοφορία για τη χρυσή μπάλα του 2008.

Στις 11 Ιουλίου 2010 κατέκτησε το Παγκόσμιο Κύπελλο με την Ισπανία, έχοντας ποσοστό επιτυχίας στις πάσες του 89%. Βρέθηκε μεταξύ της κορυφαίας 11άδας της διοργάνωσης και τερμάτισε 3ος στην ψηφοφορία για τη χρυσή μπάλα εκείνης της χρονιάς. Το 2011 βρέθηκε στην ίδια θέση για μια ακόμη φορά.

Κατά τη διάρκεια της ποδοσφαιρικής σταδιοδρομίας του συμμετείχε σε 1.148 επίσημους αγώνες.

Δημοφιλία 
Στις 25 Μαρτίου 2011 η Marca, η ισπανική αθλητική εφημερίδα γνωστή για τη φιλική της στάση απέναντι στη Ρεάλ Μαδρίτης, δημοσίευσε μια δημοσκόπηση που έλαβε χώρα στην Ισπανία στην οποία ο Τσάβι έχει βγει ο καλύτερος Ισπανός ποδοσφαιριστής με 87,7% των ψήφων μπροστά από μεγάλους παίκτες όπως ο Λουίς Σουάρεθ ή ο Ραούλ Γκονζάλες.

Τίτλοι

Συλλογικοί 
  Μπαρτσελόνα
 Πρωτάθλημα Ισπανίας: 1999, 2005, 2006, 2009, 2010, 2011, 2013, 2015
 Κύπελλο Ισπανίας: 2009, 2012, 2015
 Σούπερ Καπ Ισπανίας: 2005, 2006, 2009, 2010, 2011, 2013
 Τσάμπιονς Λιγκ: 2006, 2009, 2011, 2015
 ΟΥΕΦΑ Σούπερ Καπ: 2009, 2011
 Παγκόσμιο Κύπελλο Συλλόγων: 2009, 2011
 
Αλ Σαντ
 Κατάρ Σταρς Λιγκ: 2019
 Κύπελλο Εμίρη του Κατάρ: 2017
 Κύπελλο ποδοσφαίρου Κατάρ: 2017
 Κύπελλο σεΐχη Γιασίμ: 2017

Εθνικοί 
  Εθνική Ομάδα Ισπανίας
 Παγκόσμιο κύπελλο: 2010
 Ευρωπαϊκό πρωτάθλημα ποδοσφαίρου 2008, Ευρωπαϊκό Πρωτάθλημα Ποδοσφαίρου 2012
 Κύπελλο Συνομοσπονδιών: φιναλίστ (2013)
 Ολυμπιακοί Αγώνες: Αργυρό μετάλλιο (2000)
 Παγκόσμιο Κύπελλο ποδοσφαίρου U20: Χρυσό μετάλλιο (1999)

Ατομικές διακρίσεις 
 World Soccer περιοδικό ποδοσφαιριστής της χρονιάς : 2010
 Καλύτερος παίκτης του Ευρωπαϊκού Πρωταθλήματος : 2008
 Βραβείο UEFA καλύτερου παίκτη στην Ευρώπη δεύτερη θέση : 2011
 Χρυσή Μπάλα Τρίτη θέση: 2009 , 2010 , 2011 
 Παγκόσμιος Παίκτης της Χρονιάς της FIFA Τρίτη θέση : 2009
 Ισπανός παίκτης της χρονιάς ισπανικού πρωταθλήματος : 2005
 Trofeo Alfredo Di Stéfano : 2η θέση 2010, 3η θέση 2011
 Παγκόσμιο Κύπελλο ομάδα όνειρο : 2010 
 Καλύτερη ομάδα Ευρωπαϊκού Πρωταθλήματος (2) : 2008 , 2012
 FIFA FIFPro World XI (6) : 2008, 2009, 2010, 2011, 2012, 2013
 Ομάδα UEFA της Χρονιάς (5) : 2008, 2009, 2010, 2011, 2012
 Ομάδα ESM της Χρονιάς (3) : 2008–09, 2010–11, 2011–12
 Don Balón ομάδα της δεκαετίας : 2010
 Ασημένια μπάλα του Παγκόσμιου Κυπέλλου Συλλόγων : 2011
 Χάλκινη μπάλα Παγκόσμιου Κυπέλλου Συλλόγων : 2009
 Globe Soccer Awards Βραβείο καριέρας παίκτη : 2013 
 Καλύτερη ομάδα της UEFA : 2015 
 Βραβείο Marca Leyenda : 2015
 France Football : Ballon d'or Dream Team (2020)
 IFFHS Παγκόσμια Ομάδα - Όνειρο Όλων των Εποχών : 2021

Δείτε επίσης 
 Κατάλογος ποδοσφαιριστών ανδρών με τις περισσότερες επίσημες εμφανίσεις

Παραπομπές

Εξωτερικοί σύνδεσμοι 

 Επίσημη Ιστοσελίδα του Τσάβι
  Η βιογραφία του Τσάβι στην ιστοσελίδα της Μπαρτσελόνα
 Στατιστικά του Τσάβι

Καταλανοί ποδοσφαιριστές
Ισπανοί ποδοσφαιριστές
Ποδοσφαιριστές Μπαρτσελόνα
Ποδοσφαιριστές Εθνικής Ισπανίας
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Πριμέρα Ντιβιζιόν
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές ολυμπιακής ομάδας Ισπανίας
Ποδοσφαιριστές Εθνικής Καταλονίας
Ποδοσφαιριστές Εθνικής Ισπανίας Κ17
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ20
Ποδοσφαιριστές Κυπέλλου Συνομοσπονδιών FIFA 2013
Ποδοσφαιριστές Εθνικής Ισπανίας Κ21
Ποδοσφαιριστές Μπαρτσελόνα Β
Ποδοσφαιριστές Σεγούντα Ντιβιζιόν Β
Ποδοσφαιριστές Αλ Σαντ
Ισπανοί ποδοσφαιριστές στο εξωτερικό
Ισπανοί προπονητές ποδοσφαίρου
Παίκτες νικητές ΟΥΕΦΑ Τσάμπιονς Λιγκ
Ποδοσφαιριστές Πρωταθλήματος Κατάρ
FIFA Century Club
Ποδοσφαιριστές στους Θερινούς Ολυμπιακούς Αγώνες 2000
Ισπανοί προπονητές ποδοσφαίρου στο εξωτερικό
Παίκτες νικητές Παγκοσμίου Κυπέλλου ποδοσφαίρου FIFA
Ξένοι ποδοσφαιριστές στο Κατάρ
Παίκτες νικητές Ευρωπαϊκού Πρωταθλήματος Ποδοσφαίρου
Προπονητές ποδοσφαίρου Μπαρτσελόνα